PESEN KATRESNAN
- [musik] - [Didi Kempot mbengok] Sobat Ambyar!
[Didi Kempot] Hoi!
Nyatanipun tembang mboten benteni.
Ajeng tembang napa mawon, jinis napa mawon.
Kados pundi kita nampilaken. Lajeng sakniki dipun damel filem.
Kagem kula niku mbingahaken sanget.
[Didi Kempot] Ingkang rawuh, langsung jangkep nggih.
Wonten sutradara lan tim. Luar biasa!
Sedaya amargi kita sepakat saking awal lan kula sampun remen.
Kula cobi nglarasaken lan sinau saking ngriku.
- Dumugi dhateng manahipun pamirso. - [wedhok] Siap. Amin.
- Matur nuwun. - [wedhok] Sobat Ambyar!
[Didi Kempot] Mugi filem niki saget estu ditampi.
Kagem seniman tradisional ampun nglokro, mangga kita berkarya.
Niki kebukti.
Kaliyan tembang tradisional saget dados filem
dipunsuguhaken nasional lan internasional.
Matur nuwun. Salam Sobat Ambyar saking Didi Kempot.
- [sorak lan keplok] - ["Kalung Emas" saking Didi Kempot]
♪ Kalung emas sing ono gulumu ♪
♪ Saiki wis malih dadi biru ♪
♪ Luntur koyo tresnamu ♪
♪ Luntur koyo atimu ♪
♪ Saiki kowe lali karo aku ♪
[Didi Kempot] Bareng.
♪ Loro atiku ♪
♪ Atiku keloro loro ♪
♪ Rasane nganti tembus ning dodo ♪
♪ Nangisku iki ♪
♪ Mergo kowe sing njalari ♪
♪ Kebangeten ♪
♪ Opo salahku iki ♪
♪ Opo dosaku iki ♪
Bajingan!
[Didi Kempot] Lho?
Cah iki kenapa to ki?
- [swara ribute penonton] - [musik dramatis]
Mas.
[Anjani] Mas.
[Didi Kempot] Loh?
Iki mau ceritane piye?
[Jatmiko nangis]
[Jatmiko] Ceritanipun, Pakde…
- [dhuk-dhuk] - [musik lirih]
[Jatmiko] Kafeku sepi kaya kuburan.
Iki ora sepi. Iki rame yang tertunda.
Jat, ibarate dhuwit kuwi magnet. Nempele karo pikiran sing positif.
Tak buktekke.
Kafe iki bakal rame.
Pelanggan bakal teka.
Kopet wong apikan.
Kopet mesti sukses.
[klinthingan lawang muni]
Piye? Tenan to?
Eh, wis aku wae.
- Sugeng ndalu, Pak. - Iya. Dodolan apa iki?
Kopi, Pak.
Kopi apa?
Cappuccino, moccacino, kaliyan latte.
Arabika? Robusta?
Robusta wonten. Arabika wonten. Komplit.
- Ukurane? - Reguler, grande, ekstra grande.
Ana toilet ora?
Lurus, terus ngiwa, sebelah tengen.
Nuwun.
Pak! Kopine?
Ora sida!
Wong kebelet.
[swara alunan musik]
Dhewe ora perlu nambah stok kopi neh.
Maksudmu dhewe kukutan, Jat?
Lah meh piye meneh? Sepi terus ngene.
Jatmiko ki nyerah?
Iki dudu kowe, Jat.
Iki aku, Pet. Iki kenyataanku.
Ora isa. Aku saksi uripmu, Jat.
Kanca ket SD.
Kowe kelingan kan kowe dodol kebab pinggir dalan
nganti kowe bisa tuku franchise iki.
Aku selalu ana nggo kowe.
Kowe iki ya sakjane dadi saksi uripku juga nek aku iki tombok terus.
Mbayar gajimu wae tak ecer. Kaya kreditan cawet ngerti ora?
Kuwi rak usah dipikir. Sing penting…
Anjani taun ngarep kuliah!
Uwis lah!
Akui nek keputusanmu njupuk franchise keliru.
Kowe ora keliru, Jat!
Pet. Dhewe buka jam wolu isuk ngantek sepuluh bengi, Pet.
Isuk sapa sing teka?
Cah SMA telung iji lan njaluk diskon.
Lah bengi?
Mung wong kere kakehan gaya numpang ning toilet.
Yo wis. Aku manut.
["Iki Weke Sopo" saking Didi Kempot]
[Jatmiko] Pateni, Pet.
[Jatmiko] Pet! Pateni!
Apa?
[Jatmiko] Pateni!
Jare meh kukutan!
[Jatmiko] Ijek jam wolu lho, Pet. Kukute kan jam sepuluh.
Kowe ki ngapa to, Jat?
- Iki kafe Italia kowe nyetel campursari! - [Kopet] Yo ben to.
[Jatmiko] Pet!
[Saras] Loh, kok dipateni?
Ora isa diuripne meneh musike?
Kebijakan saking franchisipun pancen mboten angsal wonten musik.
Ajrih pelanggan mboten saget nyaman gineman.
Oh. Ngono to.
[musik lirih nentremake ati]
[napas lirih, dhehem]
Iki menune standar banget ya. Ana khas e kene ora?
- Mboten. - Wonten, Mbak.
Kita gadhah kopi spesial, namung mriki sing nyade. Asli warisan nenek moyang.
Sekedap nggih, Mbak.
[swara teplak ning geger]
- Aduh. - Maksudmu apa?
Kowe ngerti maksudku, Jat.
Nek ora doyan piye?
Nek su'udzon terus, kapan kowe duwe bojo?
Bajirut! Atos kuwi!
Kae deloken.
Deloken!
Mbak'e sehat banget to? Ayu meneh.
Kowe ora sehat nek ora gelem karo Mbak'e.
Paham?
Saiki cek neng gudang. Gawekne kopine.
[Kopet] Takoni jenenge. Ajak ngobrol. Jaluk nomer telpone.
[Kopet] Paham ora?
[Jatmiko] Kopi niki kedah disuguhaken panas.
[Jatmiko] Takeranipun nggih kedah medium.
[Jatmiko] Supados mboten cepet bosen.
Niki badhe diparingi nami sinten?
Bangsa Indonesia.
[Saras] Dienteni yo.
Matur nuwun.
- [grinder kopi muni usrek] - [barang pating kluthek]
[banyu umup mblekuthuk]
Kagem Bangsa Indonesia.
Nggih.
Kopinipun.
Matur nuwun ya.
- [tutup gelase ma'klek] - [sruputan kopi panas]
[musik sing tegang]
[swara nyeruput kopi panas]
Kopi apa iki jenenge?
Tembang Manis.
Pancene manis.
[musik nguyokake]
Jeneng kopine.
[swara nyeruput kopi panas]
Wis wayahe. Wayahe.
Tinggal takon, Jat.
Totohane dudu nyawa lho.
Ribut wae!
- [klinthingan lawang muni] - [lawang ma'klek mbuka]
[musik sing sendu]
[mesin mobil muni]
[Anjani] Sing nggenah!
[Anjani] Cepet!
[Kopet] Rada cepet ta, Pak. Mung nggawa pot.
- Kon nggawa pot tok lho. - Ati-ati lecet.
[Jatmiko] Pak, amit.
[Kopet] Awas. Ati-ati.
[Pak Faris] Jatmiko!
Kuwi sapa?
Kelakuane persis bojoku. Galak lan nyebelin.
Niku Adhi kula, Pak. Anjani.
Sepurane nggih. Tiyange tasih nesu.
Mergane?
Tasih mboten iklas nutup kafe. Ngamuk neng Njenengan.
Opo?
Lha mboten wonten keringanan.
- Eh! - [swara singsot]
- Pak Faris ngrasani aku, 'kan? - Ora. Salah krungu.
[Anjani] Kupingku panas ket mau. Kowe ngerti kaya apa?
[Kopet] Wis to. Halah, aja diuculke!
- Aja Dhi - Kowe aja melu-melu.
[Saras] Nuwun sewu.
Kafene kukut ya?
Buka kok. Niki nembe rampung renovasi mawon.
15 menit malih perabotane mlebet. Iya ta, Mas Jat? Mingkem.
Monggo mlebet mawon.
Ayo, Mas! Barange dilebokake meneh.
- Wegah aku. Wegah gah! - Hei.
Awakmu gedhe lho!
Wo, kopong tenan awakmu.
Lho heh! Kok aku tok sing ngangkat!
[Jatmiko] Kagem Warga Kongo dan Sekitarnya.
Ya.
Manise sami kados dek wingi ta?
Nggih.
Matur nuwun.
Sami-sami.
Wis iso tak ciye-ciye durung?
Apa to?
Heh, piye iki Pak Faris?
Halah, santai, Mas. Isih ana wektu sewulan.
Kok iso?
BPKB-ne wis tak gadekne neng Pak Faris.
Wah, rak genah kowe.
[Jatmiko] Njuk nek ora bisa bayar piye?
Iku mobil kesayangane bapak lho, Anjani.
Yo wis to, Mas.
Sing penting kae. Kowe kenalan sik.
Kana gek ndang!
Gek ndang lunga latihan kana.
Nek Mas Jat wis entuk nomere, lagi aku lunga.
[Kopet] Dik.
Percuma. Masmu iki wonge isinan.
- Kana gek ndang, Mas. - Apa to?
Siji.
- [Anjani] Loro. - [Jatmiko] Aku moh.
Loh!
[Klinthingan lawang muni]
["Tresno Sepisan" saking Didi Kempot]
Mas.
["Tresno Sepisan" saking Didi Kempot terus]
Kagem Cinta.
["Tresno Sepisan" saking Didi Kempot terus]
Kenalan!
Wedokanmu wis lunga.
Kesuwen, Mas.
[klinthingan lawang muni]
[Jatmiko] "Kowe neng Perancis. Aku neng Lawang Sewu.
Hei, Manis, sapa jeneng aslimu?"
Iki jurusku mbiyen kenalan mbek Adhimu.
Makane Adhimu kepincut.
Njuk diapakne iki?
[Kopet] Kekne Mbak'e lah.
Nggilani ngene kek'e dhekne.
[Anjani] Yo wis. Aku sing ngekne.
Aja.
Kowe ngomong dhewe? Apa tak omongake?
[Jatmiko] Dhi?
["Tresno Sepisan" saking Didi Kempot terus]
[musik mblero]
[spatu ketiplak-ketiplek]
Jat. Malik, Jat!
[Saras] Apa kuwi?
Bukane kuwi mau arep kanggo aku?
- Iya. Dudu. - Ora.
Bon pesenanmu, tapi salah.
Beda sing mbok pesen. Dadi arep dibenerke.
Kene ana lawang liyane ora?
- [Jatmiko] Wonten mrika. - Ana? Yok.
[Klinthingan lawang muni]
KOS-KOSAN WEDHOK
[musik lirih nentremake ati]
- [gredhek-gredek] - [dhuar!]
Sega goreng!
[bakul nasgor] Loh, eh!
- [bakul] Sega goreng lho iki, Mas! - [Wus-wus swara mobat-mabit]
Ngapa sih?
Wagu! Sing bengak-bengok bakul sate, dudu adol sega goreng.
Kowe meh protes apa meh tuku?
Kowe aja bengak-bengok. Ana wong turu kae lho.
[penjual] Oh, iyae.
[bakul] Iki mbak sing kos kono, kok turu neng mobil?
Sakarepe. Kowe ngapa ngatur?
Kowe sing ngatur-atur aku!
Ora ngatur. Aku mengimbau.
- Ngatur. - Mengimbau.
- Gelut wae piye? - Yo asal aku sing menang.
- Kok enak ngono. - Yowis. Saiki piye?
- Segaku bayari wani? - Oke. Pira?
Sepuluh ewu wae.
Nyoh, rongpuluh ewu. Susuke gawanen. Sega gorenge panganen.
Tapi aja bengak-bengok. Kono lungo.
Sombong men!
Tak susuki 50 ewu!
Ora perlu! Ora sudi!
- Nyoh! - Wegah!
- Tenane? - Tenan!
- Aku lunga ya. - Kono sing adoh!
Ora ngapusi? Titik?
[bakul nasgor] Loh eh. Kene, Mas.
Namung gojegan kok, Mas.
Permisi ya, Mas. Tak tinggal dhisik.
[Jatmiko] Lunga kono! Berisik!
Monggo.
- Sega goreng! - Heh!
Semprul!
Eh, Mas.
Wis bengi ya?
Nggih.
Wau Mbake tileme angler banget.
Eh. Mengko dhisik.
[Jatmiko] Lawange radi susah dibuka.
[Jatmiko] Oh, ya.
Sepuranipun bab niku wau.
Kowe uwis ngomong sepurane akeh banget lho.
Kayane nembe mandhek nek wis entuk hadiah pit.
[musik kalem lan lirih]
Tapi kayane aku ya kudu akeh-akeh,
matur nuwun karo kowe.
Dumugi panggih malih.
Berarti mbenjang dhateng kafe malih?
Soale
wau Mbak'e sanjang dumugi panggih malih.
Maksudku ngene.
Aku kuwi nek nggarap skripsi ora isa ning kos.
Nggih mpun. Nek badhe nggarap skripsi langsung dhateng kafe mawon.
[Saras] Sik dirungokne dhisik.
Aku ning kafemu merga tak pikir
- Wong-wong kae… - [Jatmiko] Wong-wong kae?
- Wong-wong kae? Apa dhewe'e? - Wong-wong kae.
Ya ngono kuwi lah.
Wong-wong lanang kuwi nek weruh aku langsung petingkah.
Mengko suwe-suwe kowe bakal weruh dhewe.
Ngeten mawon.
Wong-wong niku apa dhewe'e niku mboten bakal dhateng kafe maleh.
Lha piye kowe iso ngerti?
Pokoke kula janji.
Janji?
Nggih mpun, kula wangsul riyen.
Kesuwen kowe mikire.
Saras.
Jatmiko.
Iya kuwi, Jat.
Merga energimu positif, makane alam semesta mendukung.
Perjuanganmu iseh dawa lho, Mas.
Lha mulakno kuwi. Kowe kabeh tak kei tugas.
Lanangan tembelek bebek sing winginane mrene kae…
Kok tembelek bebek to? Kuwi wis tak prospek lho.
Prospek kuwi apa?
Dicedhaki. Ben dadi pelanggan tetap.
Bajirut malah diundang mrene. Maksudmu piye, Pet?
Kowe pengen BPKB-mu mbalik ora? Dhewe'e anak wong sugih lho.
[Kopet] Sugeng rawuh.
[Tomi] Saras. I know you mblenger karo Instastory-ku
tiga bulan iki sing isine tentang awakmu terus.
[Tomi] Aku iki cuman nothing gawe awakmu.
Owalah. Ono banci nangis-nangis.
[Anton] Kakean drama.
Kuli bangunan kaya kowe ngapa stalking aku? Explain!
Anggemu puisi gatheli Instastory-mu
bisa gawe Saras seneng kowe?
Nggilani kon.
- Padu iki, Jat. - [Tomi] Lha kowe pamer weteng kothak.
Apa bisa bring back Saras to love you?
Dapuran nem ae lho!
- Lho, Jancuk arek iki! - Asu ik!
- Lho eh, Jat. - [swara wong ribut seru]
- Nyoh, urusi, Pet. - Lho, kok aku?
Eh, Mas. Tenang.
- Tak culek matamu! - Cocote!
Sik! Americano, moccacino, coppuccino?
- Saras biasane pesen apa? - Biasane…
- Dijawab sing nggenah! - Americano, Mas!
- Aku pesen Americano loro! - Americano loro.
Aku pesen papat!
[Anton] Ora sida loro. Aku pesen sepuluh!
Sik!
Kowe nek pesen akeh-akehan, asam lambungmu isa njebluk.
Iki kopi dudu dawet!
Ora popo. Kancaku akeh. Tak ajake mrene kabeh.
- [Anton] Jancuk arek iki! - [Tomi] Ngapa?
- [Anton] Muliho ning mbokmu nyusuo! - [Tomi] Tuwek ora cocok karo Saras!
- Sik! Sing sabar! Istikharah! - [Anton lan Tomi] Istighfar!
Saras.
Eh. Kowe.
Nembe wae meh budhal ning kafemu.
Nganu, Ras. Ning kafe wonten…
Ana apa?
Niku cowok sing wingi.
- Si Tomi? - Nggih. Kaliyan setunggal maleh.
Waduh. Sapa meneh?
Awake methekol. Mirip kuli panggul.
- Ana tatone? - Ana.
Ana? Astaga. Si Anton.
Tapi wis mbok usir to?
Kowe kan wis janji.
Lha nggih mula niku kula mriki. Nyuwun ngapurane, Ras.
Deadline skripsiku wis mepet.
Data wawancaraku ilang kabeh.
[Saras] Wektuku gari telu minggu nggo golek bahan anyar.
Ora bisa ganti judul.
Sakmeniko aku kudu golek produk lokal sing umure wis puluhan taun.
[Saras] Kuwi durung golek kontake.
Kensene. Ijine.
Nek produk lokale kuwi kopi, saget mboten?
Tembang Manis sing tok cicipi wingi, iku warisane bapak-ibuku, Ras.
Umure kinten-kinten 15 taunan.
[musik seneng]
Hai.
Arep mlongo terus nganti aku sidang?
Disidang?
Kowe gawe masalah apa, Ras?
Sidang skripsi, Mas.
Oh, iya ding.
Entuk mlebu to?
Jabang bayi. Ayo monggo.
Sepurane lawange rusak sebelah.
Monggo.
Iki naminipun kopi beras. Basa kerene grimping.
Sami. Wonten telu jenis.
Sing niki robusta. Kula ngagem sing saking Banaran.
Nah, sing niki Arabika.
[Jatmiko] Kula ngagem sing saking Temanggung.
[Jatmiko] Sing terakhir,
- [Jatmiko] Ekselsa. - [Saras] Ekselsa.
[Jatmiko] Kula ngagem sing saking Wonosobo.
[Jatmiko] Sakniki kopi niku kan sami ngagem mesin.
Nek kula nggih ngeten. Digongseng.
Basa kerenipun diroasting.
- Melu nyoba ah. - Hah!
[kemrusek swara serok]
Ngeroasting kuwi kaya ngene to?
[kemrusek seru swara serok]
Ngono?
Ora?
Ya ampun.
Kowe gobyos lho.
- Memang kene panas banget. - [kemrusek]
Waduh, amit. Nuwun sewu.
Wah, ngroastinge nganti tekan jogan to?
- Ora. Kuwi tumplek, Ras. - Ya tak jumputane.
[Jatmiko] Ora usah. Panas.
- [Saras] Ora apa-apa. - Ora, Ras. Ben aku wae.
- [Saras] Dodolane nganggo Vespa iki, Mas? - [Jatmiko] Ya. Mbiyen bar mantuk sekolah,
- aku mesti digoncengake Bapak. - Oh.
Mlebu terminal. Mlebu kampung. Ngiteri Solo nganti bengi dodolan kopi.
[Jatmiko] Nah, pas Bapak ngongseng,
adhiku, Anjani kuwi nunggu wiji kopi adem neng kene.
Nek uwis adem,
nembe dilebokne ning njero kene.
Disimpen, seminggu, rong minggu, tergantung jenis kopine.
Nah, bar kuwi nembe diolah.
- Terus bagianmu ngapa? - Aku…
Aku bagian nggiling, Ras.
Mengko Bapak karo Ibu ngemas. Dilebokake neng bungkuse.
[Jatmiko] Ibuku lenggah kene.
[Jatmiko] Bapakku lenggah sebelahe.
[Saras] Ibu
neng kene?
[musik kalem lirih]
[Saras] Ibu kaliyan Bapak
kapan sedane, Mas?
Limang taun kepungkur.
Aku muleh bal-balan, dikabari Pakde nek Bapak karo Ibu kecelakaan bis.
Aku meri karo kowe, Mas Jat.
[musik sedih]
Soale seka cilik
aku urip mung karo Mama.
Wong loro thok.
Papamu?
Papa…
lunga ninggalake aku karo Mamaku.
Niliki pisan
wanci aku SMP.
Bar kuwi lungo meneh.
Tisu, Ras.
Ora usah, Mas.
Mengko lak garing dhewe.
Tak gaweke kopi ya?
[Jatmiko] Iki seka jahe, kapulaga, sereh, karo kayu manis.
[Saras] Iki kopi Tinari ya, Mas?
[Jatmiko] Dudu.
Iki Sari Sore.
[Jatmiko] Tinari kuwi merek kopi. Dudu resep.
[Saras] Nek basa Indonesiane Tinari apa artine?
Kecocokkan sing dibarokahi.
Diwenehi jeneng Tinari
mergo weton Bapak karo Ibu kuwi gathuk.
Bapak sing ngolah wiji kopi,
[Jatmiko] Ibu sing gawe resep.
Rasa rempahe kuwi lho, Mas.
Gawe atiku
anget.
Kowe
napa ora adol kopine keluwargamu wae?
[musik seneng]
[Jatmiko] Taune padha karo Bapakku.
Oh ya?
[bakul] Mangga Mas, Mbak.
Cocog nek kanggo kenangan bulan madu.
Mboten, Pak. Kula niki naming…
Iseh tunangan?
Mboten, Pak.
Pacaran?
Cocog nggih nek pacaran?
Ya tergantung. Nek barangku dituku ya cocog.
Apik banget ya. Vintage ngono.
Kaya kalung kerajaan kuna.
Lampu sing kae apik. Iya ta?
Hei.
Kowe kenapa to kok meneng wae?
Risih ya mlaku bareng aku?
Justru aku seneng. Isa dolan karo kowe terus.
Mas Jat
seneng karo Saras?
Ras, Presiden Somalia lagi pidato, Ras!
Terus nek seneng,
pengene piye?
Apa
pengen aku jadi pacare Mas Jat?
Ora. Eh, iya pengen. Ora usah ding, Ras.
Sik ya.
Ras?
Ras.
- Baa! - Oh, ya Allah.
[guyu kemekelen]
Ayo ngguyu to.
Uwis lho.
[musik nyenengake]
- Wis kabeh? - Uwis.
Ana jenengmu lho neng kene.
Matur nuwun ya.
Aku sing matur nuwun.
Tembang Manis kanggo kanca lek-lekan bengi iki.
Ana tresnane Bapak lan Ibumu neng kene.
[gemuyu lirih]
Muga-muga sesok sidange lancar.
- Amin. - Amin.
Matur nuwun, Mas Jat.
- [jogane muni dhuk-dhuk] - [rame omongan seka kadohan]
Ras.
[Jatmiko] Piye hasile?
Ras.
- Aku lulus, Mas! - [musik seneng]
- [mahasiswi 1] Ati-ati ya, Mas. - [mahasiswi 2] Ati-ati ya, Mas.
Akhire
kurungan deritaku patang taun isa ucul.
Ben kowe ora mandek mesem sedina iki.
Wah, matur nuwun, Mas Jat.
[Saras] Ngapa?
- Ora apa-apa. - Pasangke to.
Yo tak pasangke.
[mahasiswi] Ciye!
- Awake dewe konangan. - Awake dewe lagi bulan madu?
["Iki Weke Sopo" saking Didi Kempot]
["Iki Weke Sopo" saking Didi Kempot terus]
[musik romantis]
[Jatmiko] Aduh!
Iki wis alon-alon lho.
Kowe pengen mari ora?
Kudune kowe ora usah melu udan-udanan.
Iya. Ternyata awakku ringkih. Aduh.
- Aduh. Lara. - Aku emoh dadi sustermu lho, Mas.
Nek kowe lara, sing gaweke aku kopi sapa?
Ras.
Napa ta kowe gelem pacaran karo aku?
Merga kowe tansah ana
lan mesti nduwe wektu pas tak butuhke.
Mulane, Mas. Pas aku bali ning Surabaya
aku wegah weruh nek kowe lara ngene.
Kapan bali Surabaya? Ngapain?
Sesok.
Aku kan wis suwe ora bali Surabaya wiwit kuliah neng kene.
Terus bali Solone kapan?
Hei.
Rong minggu engkas aku ulang taun.
Sedina sakdurunge
aku janji bakal bali.
Terus ngerayain bareng kowe.
Ya.
Lho kok mrengut sih?
Ora entuk mrengut lho. Eseme Mas Jatku endi?
[Saras] Ya.
[musik nelangsa]
AJA LARA
CEDHAK KARO ATI
APA JAUH KOWE SAIKI?
[klinthingan muni]
[wong 1] Ton,mengko dhisik.
Apa sih?
Iku wonge!
- Pet. - Jat.
Cukup!
Ojo ngalih!
- Pet! - Jat!
Pet! Pet! Pet!
Jat!
Aduh!
- Jenengmu sapa? - Jat!
Jenengmu sapa?
- Jatmiko, Mas. - Sabar.
Rungokno!
Aku najluk tulung.
Aku nitip.
Saras.
Tolong dijaga Saras.
Ya?
- [Anton] Tulungi. - [tangis nelangsa]
[wong 2] Uwislah, Ton.
Kowe kan guru Muay Thai. Nek konangan muridmu njuk piye?
Ayo.
Ton. Mbok kowe sing kendhel.
Aku iki sing isin.
Mas.
Aku janji, Mas.
Saras tak jaga karo atiku.
Karo nyawaku.
Iyo.
- Wis ayo mulih. - Ayo, Ton. Mulih.
Kowe selamet, Jat.
- [wong 1] Ayo ah. Wis ayo. - [wong 2] Wis ah, ayo ndang mulih.
Wis ayo.
- [wong 1] Ayo mulih. - [Anton] Dada.
[wong 2] Wis, Ton. Aja ngisin-ngisini.
[tangisan reda]
Wis bar kok, Pet.
MINGGU RAPAT RASANE KAYA SEABAD
- [swara lawang dithokthok] - [Kopet] Jat.
Heh. Ora sopan. Ana apa?
Pak Faris mau nelpon aku nagih dhuwit.
Pet, kowe rungokno penjelasanku sik ya.
Kowe ora mung ngapusi aku, Jat. Tapi kowe ngapusi Anjani juga.
[Kopet] Apa kowe gendheng to, Jat?
Emange kalung emase Saras luwih penting seka kafe?
[Kopet] Luwih penting seka nafkahi Anjani?
- Mengko Pak Faris tak ajak omongan. - Percuma.
Sesok kowe kudu siap ngikhlasne mobilmu.
Pet, tenango disik. Kabeh kuwi isa dirembug.
Sing dibutuhake Pak Faris iku dhuwit. Dudu rembuganmu!
Kowe percaya aku. Wong kaya Pak Faris mung perlu ngobrol ati ning ati.
Ora bisa!
Pet. Pak Faris kuwi nek wis kena atine, isa diajak rembugan.
Ora bisa, Jat!
Nyuwun pengertianipun, Pak.
Aja, Pak.
Ora peduli! Bojoku kuwi galak, Jat.
Winginane ono wedus digetak.
Langsung dadi tengkleng.
SMNEK!
STNK.
Iya kuwi.
[klinthingan lawang muni]
[Tomi] Kulo nuwun.
Jat, penting iki.
Dhewe perlu rembug soal rega.
Me and Anton, ameh gawe acara gedhe neng kene.
Munas Lara Ati.
- Munas Lara Ati. - Munas Lara Ati.
Jat. Pancen bejomu. Nyoh BPKB.
Matur suwun, Pak.
Inggih.
Niki yen mboten amergi tiyang-tiyung niku,
mboten ngertos kados napa nasib kula, Pak.
Lara ati kok dimusyawarahke.
Aneh.
Ngapa sih?
♪ Loro atiku ♪
♪ Atiku keloro loro ♪
♪ Rasane nganti tembus ning dodo ♪
♪ Tangisku ini… ♪
Lamaran uwis.
Undangan yo uwis disebar.
Apa mergo wajah ayuku iki?
Apa mergo aku terkenal?
Aku sering ditikung kancaku dhewe.
Aku dadi sengsara ngene iki.
Lha kok jebul ora sida rabi.
Mung merga wetonku ora gathuk!
Ambyar!
Iki critaku mbiyen.
Aku kuwi dicedhaki cewek-cewek.
Mung arep dimanfaatke tok,
dadi sopir antar-jemput.
[Pak Faris] Nraktir sarapan.
Nraktir mangan awan lan bengi.
Dikon gawakake tas blanjan.
[Pak Faris] Tangan kiwa wis kebak.
Tangan tengen ya kebak tentengan.
Iseh dikon nggawakake hape.
[Pak Faris] Aku takon, "Meh diselehke endi meneh?"
Neng wetengmu!
Dhewek'e njupuk hapene.
Dhewek'e tarik wetengku.
Nyelehke hapene neng kene,
ilang hapene neng wetengku.
[tangis nelangsa]
Aku kisenan…
[bebarengan] Ambyar!
Aku yo pengen kaya Mas'e ginuk-ginuk.
Aku pengen lulus. Aku kudu lulus!
Jat. Aku ndonga kowe bahagia, Jat.
Aku juga kudu lulus Munas Lara Ati.
Aduh!
Sah?
[bebarengan] Sah!
[MC] Kanggo sing kelara atine!
Kanggo sing keiris-iris batine.
Salam ambyar!
[bebarengan bengok] Ambyar!
♪ Wis sakmestine ♪
♪ Ati iki nelongso ♪
LAGI NGOPO? NAPA ORA ANA KABAR?
Jat. Kowe kan isa ngongkon tokone ngenterake barange tekan Surabaya.
Ora usah kudu kowe sing ngeterake.
Aku kudu ketok berjuang, Pet.
Bar aku neng tokone njupuk barang, langsung menyang Surabaya.
Pisan engkas aku takon, Mas. Yakin meh mbok parani?
Kudu dituntaske, Dik. Aku kepikiran terus je.
Mengko njebluk endasku suwe-suwe.
Ya.
Wislah. Aku titip kafe ya.
- Ati-ati. - [Anjani dan Kopet] Kowe sing ati-ati.
[musik semangat]
[Jatmiko] Mas, iki kok dalane beda karo sing neng map?
[ojek] Cerewet mewet wae ket mau.
Iki jenenge ngethok dalan. Ya Allah!
[Jatmiko] Sabar sithik, Mas. Iki dudu sekedar boneka.
[Jatmiko] Iki harapanku. Atiku.
Wong ora pernah jatuh cinta.
Mas! Cinta ya cinta! Tapi aja ngrepotke wong, cuk!
Gatheli kowe kon kuwi!
- [tuwat-tuwit klason montor] - [bengak-bengoke uwong]
[Jatmiko] Nyuwun ngapunten, Mas!
♪ Sugeng ambal warsa, Saras! ♪
[Jatmiko] Sugeng ambal warsa.
[Jatmiko] Iki rotine.
Ndedonga dhisik.
Sugeng ambal warsa.
- [Jatmiko] Iki delehke kene ya? - [Saras] Eh, aja.
[Saras] Aja.
Kowe lungguh kono gak apa-apa.
Mas Jat arep ngombe apa?
Ah, geser.
Aku mung pengen weruh napa chatku mung dibales centang biru tok.
Lagi sibuk urusan nglamar kerja ning kene.
Wawancarane piye?
Ditakoni apa wae?
Wis ketampa kok.
Lho.
Kok ora crita to, Ras.
Kudune ki aku mrene, Ras.
[Jatmiko] Ngewangi kowe nyiapake berkas. Latihan wawancara.
Mas Abdul!
- Aduh. - [mesem sumringah banget]
- Selamat ulang tahun, Sayang. - Matur nuwun.
Mugo-mugo bahagia sak lawase.
- Sapa iki, Ras? - Mestine aku sing takon.
Iki sapa, Ras?
Iki
Mas Abdul, Mas Jat.
Bos perusahaan nggonku kerja.
Abdul.
Lha terus aku?
CEO kafe sing meh bangkrut iki sapamu, Ras?
- Kok ngono sih, Mas? - Jawaben aku iki sapamu?
- Mas, gak usah bengak-bengok. - Aku mung butuh jawaban!
Saras iki ijek pengen lanjut apa ora?
Saiki beresi urusanmu iki sik ya.
Tak enteni neng njero.
Apa aku ora entuk seneng, Mas?
Lho, artine selama iki mung ethok-ethok seneng to karo aku?
Mas.
Aku sayang kok karo kowe.
Kowe apikan. Perhatian.
Tapi Mas Abdul luwih paham apa sing tak goleki, Mas.
[Saras] Iki perkara perasaan lho, Mas.
Ora isa to dipeksa.
Saiki apa aku salah nek nuruti apa sing dikarepake atiku?
Kowe iki ngongkon aku jaga kesehatan, tapi kowe dhewe sing nglarani aku, Ras.
Saiki kowe pilih.
Kowe pilih aku
apa dhek'e?
Ras!
[Saras] Mas Jat.
Mas Jat.
Aku isa ngapurani kowe, Ras.
- Asal kowe aja… - Bonekane gawanen bali, Mas.
Gedhe banget.
Arep dideleh endi jal?
["Cidro" saking Didi Kempot]
["Cidro" saking Didi Kempot terus]
[lawang kemriyek mbuka]
[tangisan lirih]
[tangisan saya banter]
[musik sendu]
- Mas beb. - Dik beb.
Mas Jat, durung ngetok?
[lawang dithothok muni]
- [Anjani] Mas. - Jatmiko.
Kebeneran, Pet. Mrene.
[Kopet] Eh, Jat.
[Kopet] Ngapa to, Jat?
[Jatmiko] Tulung.
Golekno info wong sing jenenge Abdul, Pet.
Panganane favorit apa. Hobine apa.
[Jatmiko] Kegiatane isok nganti bengi apa?
Biaya, butuhmu pira, aku sing nanggung.
Piye? Enak to?
Kowe wis kenthir to, Jat?
Aku mung butuh konfirmasi.
Butuhmu kuwi akal sehat, Mas.
Uwislah, Mas. Nek kowe elingi terus saya suwe edan.
Tur edanmu kuwi nular, Jat. Kene melu edan amergo kowe.
Isa sak Solo edan gara-gara kowe.
Amergo kowe ora ngerti rasane ati sing kelaran, Pet.
Kabeh wis ngerti kowe kelaran, Mas.
Masalahe kowe kuwi arep mari apa ora?
Aku iki wis usaha ngelalekake ya.
[Anjani] Mas.
Bapak karo Ibu apa senang?
Ndelok keadaanmu saiki?
Uwis ya, Mas.
Aku ambek Dhi Beb nduwe rencana kanggo kowe.
Gen kowe lali karo Saras.
Tapi saiki tinggal kowene gelem apa ora?
Gelem.
[brisik pinggir dalan]
[Wulan] Aku sakbenere males dijodoake ngene.
[Wulan] Apa meneh sing njodoake murid sing sok jajan neng kantinku.
Tapi mergo Anjani ora sok ngutang.
Terus dhewek'e ngomong nek kowe wonge apik.
Mulane aku gelem temonan.
Aku wis suwe ora jalan karo wong lanang kinyis kaya kowe.
Kowe nek ora nyaman mlaku bareng ngomong wae. Aku pangerten kok.
Ora kok, Ras. Ora apa-apa.
Ras?
Ras sapa?
Ngapunten, Bu?
Bak-buk. Kapan aku kawin karo bapakmu?
Ngapunten. Maksud kula Mbak. Sanes Ibu. Saestu.
Emang aku Mbahmu?
Kowe ngomong nggo Krama Inggil?
[Wulan] Nembe limang menit kenal, kowe wis lali jenengku.
Ngerti ora?
Aku wis setaun luwih nyoba nglalekake, tapi tetep ora isa.
Sepurane. Aku malah curhat.
Oke, blaka-sutha wae.
Aku ora isa nampa awakmu.
Atiku kuwi ambyar ditarik-tarik kaya layangan karo mantanku! Ngerti ora?
Ngerti, Mbak.
- [nangis] - Paham, Mbak.
Mbiyen pas kere tak openi!
Mangan tak bayari!
Kamera kanggo YouTube, tak tukokake!
Padahal modal kanggo warungku dhewe wis kobol-kobol.
Kurang apa aku iki?
Wedus!
Eneng ciu, Pak?
Mriki angkringan, Mbak.
Ampun mendhem wonten mriki nggih.
Saiki dhewe'e wis nduwe
luwih sakjuta pelanggan.
Terus aku disalip mbek Youtuber sing luwih ayu.
Aku ora apa-apa.
Aku kuat.
Ora bakal netesake eluhku.
Bajingan kaya ngono ora pantes ditangisi.
- Iya ora? - Iya, Mbak.
Iya ora?
Tapi.
Tapi atiku lara.
[bakul angkringan] Loh? Eh.
Mas, ana tisu ora?
Entene niki, Mas.
Ngawur! Kuwi gombal! Dudu tisu!
Wis ge mrene wae ra apa-apa! Kabeh wong lanang pancen gombal!
[nangis]
Mambu apa iki, Pak?
[muntah]
KOPI ITALIA
[Anjani] Ora apa-apa, Mas.
Jenenge wae miwiti.
Mengko tak kenalake karo sing liyane.
Guruku ya ana sing bujang.
Terus, Mbake sing jaga perpus kae ya durung pernah pacaran.
- Terus… - Wis. Cukup, Dhi.
Nek ora nganggo dijodoake isa apa ora?
Ora mesti dijodoake.
Ngelaleake kuwi perkara tekad.
Pancen angel.
Tapi nek ditekati. Pasti isa.
Wong mung butuh 21 dina.
Tenane?
Lho tenan. Ana teorine.
Hukum selikur dina.
Tapi tinggal kowene mampu ora karo sarate?
Syaratnya apa, Mas beb?
Dadi Dhi beb.
Masmu iki 21 dina dur kudu nutup awake seka Saras.
[Jatmiko] Sumpah 21 Dina.
Siji.
"Ora bakalan WA,
LINE lan stalking IG, Twitter, Facebook Saras.
[Jatmiko] Loro.
Ora bakal nindakake hal sing isa marai cedak karo Saras.
[Jatmiko] Telu.
Mbusak galeri lan mbuang kabeh kenangane karo Saras.
Nganti selikur dina
ngedur."
Tanda tangan.
Aja lali kuwi dibuang lho, Mas.
Kenangan aja nganti ngrusohi masa depanmu.
Iseh nesu, Mas?
Basa-basimu iki jek perlu tak tanggepi?
Kawit seka neng kreta semalem,
aku kepikiran kowe terus.
Kowe iki ngapusi aku lho, Ras.
Mblenjani aku.
Kowe rumangsa pantes neng kene?
Ya aku ngerti, Mas Jat.
Aku nduwe dosa marang kowe.
Tapi wong dosa ya oleh krasa kangen to?
Kangen.
Mbok pikir aku iki keset apa? Bisa mbok indak-indak nganggo kangen?
[musik sendu]
[abegan metu mergo sambat]
Aku ngerti
nek kowe nganti sengit karo aku.
Aku mung pengen
dolan karo wong sing paling tak sayang sak durunge ninggalke kutha iki.
Tapi kowe bener.
Aku wis ora pantes meneh kanggo kowe.
Sepurane, Mas.
Aku wis ganggu wektumu.
Kowe…
jaga kesehatan.
Aja nganti lara.
Nek kowe lara,
aku sedih.
Ras.
Kowe arep neng endi?
Ben tak terne wae.
Aku entuk njaluk kowe rong penjalukan?
Kesiji,
aku pengen kowe teka neng wisudaku.
Ngapa?
Ya,
merga kowe wong penting sing nggawe skripsiku rampung.
Oke.
Sing ke loro?
Sing ke loro,
aku kangen karo kopi gaweanmu.
[Kopet] Saya ganteng ae, sayang.
[ngguyu ngece]
[Jatmiko] Iya, Pet. Piye? Rame ora?
[Kopet] Ya durung lha wong nembe wae buka.
Ambune wong yen wis move on kuwi pancen beda ya?
Jos!
Aku pengen ngrembug sesuatu.
Wis ngerti aku. Memang pancen abot.
Rungokno sik to.
Wis paham aku. Ora perlu tak rungokake.
Kowe ketok gelisah ngene iki nek tak analisa kuwi amarga…
[Saras] Eh.
[Saras] Mas Kopet.
Aku neng toilet sik ya sedelok.
Aku ngerti perasaanmu, tapi pahami kondisiku to, Pet.
Kowe bar kemalingan, Jat.
Saiki malinge mbok wenehi obor kanggo ngobong omahmu.
Kuwi kahananmu saiki.
Sepurone, Jat! Aku ora sudi ngerteni sing kaya ngono.
Ngene, Pet. Aku iseh nduwe kesempatan. Aku mung butuh wektu.
Ora. Sing mbok butuhke kuwi wong sing nggo ngampleng ndasmu!
Ben kowe sadar.
- Kok ngomongmu ngono to? - Lha ngapa?
Kopet sing biasane optimis endi?
Aja ngomong optimis nek kahanan ngene, Jat. Tapi realistis.
Salah! Iki kesempatanku, Pet!
Iki kesempatan nggo mbuktekake neng Saras nek aku kuwi wong sing ora umum!
Iya to?
Ora umum, matamu!
Kowe wis gawe gela aku, Jat.
Kowe wis gawe gela aku.
Lho eh, Pet.
- Mas. - Iya.
Uwis kopine?
Uwis. Eh, durung. Sedelok arep tak gawe.
Ya.
[musik sedih]
[rame brisik guneman]
- [mahasiswa 1] Saras. - [mahasiswa 2] Saras.
[mahasiswa 1] Selamat ya, Ras.
[mahasiswa 2] Iki kembange nggo kowe, Ras.
- [Jatmiko] Ras! - Mas Jat.
Wah, ya ampun!
- Matur nuwun wis isa teka. - Iya.
Nggo kowe.
[Saras] Kembange apik banget.
Wangi banget kembange.
Mas Abdul.
[Saras] Jarene ora isa teka.
Jenenge wae kejutan.
- Selamat ya. - Matur nuwun lho, Mas.
Arek iki meneh.
Mas.
Eh, Mas Jat. Tulung fotoke ya.
Ya.
[Saras] Ayo, Mas.
[musik nelangsa]
[Jatmiko] Ben kowe ora mandek mesem sedina iki.
[Saras] Mas Jat
[Saras] seneng karo Saras?
[Saras] Apa
pengen aku jadi pacare Mas Jat?
[Jatmiko] Ora. Eh, iya pengen.
[Jatmiko] Napa ta kowe gelem pacaran karo aku?
[Saras] Merga kowe tansah ana
lan mesti nduwe wektu pas tak butuhke.
[Saras] Kowe jaga kesehatan.
Aja nganti lara.
[Jatmiko] Kowe iki ngongkon aku jaga kesehatan,
tapi kowe dhewe sing nglarani aku, Ras.
[musik dramatis saya banter]
Aku ngerti Saras wingi mrene.
Mergo kuwi to, telponeku wingi ora mbok angkat?
Aku sengaja meneng.
Pengen ngerti.
Tekan endi Masku bisa nyekel janjine dhewe.
[Jatmiko] Sapa sing nggadekake BPKB?
Sapa sing meksa aku kenalan?
Tiwas wis ngene, kowe bisane mung nyalah-nyalahke?
Nyalahke?
Aku mung isa nyalahke?
Seminggu iki aku jungkir balik ngurusi kafe ngganteni kowe, Mas.
Kowe ki ra ngerti pelajaranku kethetheran merga aku balik bengi terus.
Aku diseneni guruku merga keturon ning kelas. Aku…
Apa aku tahu njaluk mbok genteni?
Kembang neng ngarep omah kuwi ora tahu njaluk disirami.
Aku kuwi ya mung kaya ngono.
Aku ngerti kowe sedih.
Kowe susah.
Aku usaha mbantu.
Ning malah aku sing salah.
Sing tak ewangi dudu Mas Jatmiko sing tak kenal.
Mungkin aku memang wis dudu adhimu meneh.
[lawang njebles banter]
[musik sendu]
KANGGO NYEWA
[kethokan ning lawang]
[Kopet] Jatmiko.
[makreket lawang mbuka]
Jat.
Aku arep ngejak kowe nonton konsere Lord Didi karo Anjani, ayo.
Aku mau entuk tiket gratis seka Sobat Ambyar, Jat.
Mbok kowe omongan karo adhimu, Jat.
Takon-takonan kabar.
Mangan sak meja.
Ben omah iki tetep dadi omah, Jat.
Dudu gudang perabotan.
Tiket konsere tak deleh kene ya.
[musik sendu]
MBAYAR BIAYA SEKOLAH TELAT. MANGGA ENGGAL BAYAR.
[maklek lawang mbuka]
Dhi.
Mas njaluk ngapura ya, Dhi.
Mas ngaku salah.
Mas khilaf.
Aku mung nduwe kowe, Mas.
Aku ya nyuwun ngapuro.
Ya, Dhi.
Dhi. Adhi mesti ngerti ya.
Nek Mas sayang banget karo Anjani.
[nangis]
[Didi Kempot] Kesedihan kuwi
arep mbok enggo apa mbok uculke,
kuwi sakarepmu dhewe.
Mungkin jalaran seka kuwi
kowe isa ngregani awakmu dhewe.
Ngono lho, Le.
Pripun caranipun ngeculake kesedihan, Pakde?
Carane? Pengen ngerti?
Lara ati, ya dijogeti wae.
Mengerti, ora? Ambyar, ora?
[bebarengan] Ambyar!
[Didi Kempot] Ngono karo kancamu ngono lho.
Ngguyu! Lha wong cah nggantheng ngono kok.
Matur nuwun, Pakde.
Uwis. Cah lanang kok.
- Njih, Pakde. - Ya.
17, 18, 19, 20.
Nyoh, gajimu terakhir.
Ora usah, Jat. Kowe luwih butuh.
Pet. Ini hakmu. Wis ta nyoh.
Ya wis nek kowe meksa.
- Iki amplope. - Ora usah, Jat.
Dhuwit apa kuwi, Mas beb?
Iki Dhi Beb. Dhuwit dodolan barang kafe sing lagi wae payu didol.
Dhi.
Iki
dinggo biaya kuliahmu.
Disimpen. Diati-ati.
Terus bar iki meh usaha apa, Mas?
Uwis, ora usah dipikir. Kuwi gampang.
Mengko tak golek kerja.
[swara nyeruput kopi]
Jat.
Kowe kelingan jaman mbiyen sakdurunge kowe tuku La Vittoria?
Aku bolak-balik ngomong karo kowe yen kopi Tinari iki rasane…
Enak! Jos gandos! Yes kethes-kethes!
Kowe mesti ora tau ngombe kopi iki pas atimu lagi remuk.
Iya to?
Padahal kopine Bapak Ibumu iki
bisa nambani ati sing lagi ambyar.
Heh. Kenapa kowe, Mas? Kesurupan?
Neng dukun yo?
- Ayo, Pet. Melu aku. - [musik ceria]
[swara nyeruput kopi]
[Pak Faris] Iki ana sing kurang, Jat.
["Kalung Emas" saking Didi Kempot]
[nangis]
Nangis, Jat.
Mboten napa-napa, Pak?
Kowe iki pancen asu, Jat!
Sepurane, Pak.
Nek kopinya mboten selerane, Pak Faris.
Napa ora kawit mbiyen kopimu rasane kaya iki?
[Pak Faris] Enak!
Sepakat! Aku nandur modal.
Njih, Pak. Matur suwun, Pak.
[Anjani] Ayo, Mas beb. Mas Jat, foto!
- Foto sing apik ya dileboke IG. - Iya. Insta to sing gawa tenan.
[Jatmiko] Amit minggir, Pak.
- Amit, Pak. - Oke.
- Wis? Sing gembira ya! - Ya!
Tiga jari. Siji, loro, telu.
[klinthingan lawang muni]
[Tomi lan Anton] Salam Ambyar!
[Jatmiko lan Kopet] Ambyar!
- [Jatmiko] Sehat? - [Anton] Byuh-byuh!
[guneman rame]
- [Jatmiko] Berarti yang kopi jahe madu. - [tamu kafe] Iya.
[tamu kafe] Matur nuwun nggih.
- Meja pira, Pet? - Meja siji.
Meja siji ya?
[klinthingan lawang muni]
[musik sendu]
Tembang Manis napa Sari Sore?
Nek ana wektu mampir, Mas, ning Surabaya.
Slamet ya.
Muga-muga langgeng.
Karo
aku ya arep mbalekno iki.
Aku rumangsa ora pantes kanggo entuk iki.
Ras.
Nek ora mergo awakmu, aku ora bisa ngregani awakku dhewe.
[Jatmiko] Aku ora bisa ngregani resep kluargaku.
Salam kanggo Mas Abdul.
Sakjane nek dheknen neng kene aku pengen ngucapke selamat.
Yak apa, Bro?
Pamit, Mas.
[musik sedih saya seru]
Wis to, Jat. Aku ya ngerti perasaanmu.
♪ Dudu klambi anyar ♪
♪ Sing ning jero lemariku ♪
♪ Nanging bojo anyar ♪
- ♪ Sing mbok pamerke ning aku ♪ - ♪ Sing mbok pamerke ning aku ♪
[bebarengan] ♪ Neng opo seneng aku ♪
♪ Yen mung gawe laraku ♪
♪ Pamer bojo anyar neng ngarepku ♪
[Anjani] Ayo, Mas.
- [Anjani] Saiki. - [musik langsung seka konser]
- [rame riyuh] - [musik seka konser]
♪ Koyo ngene rasane wong nandang kangen ♪
♪ Rino wengi atiku rasane peteng ♪
♪ Tansah kelingan ♪
♪ Kepingin nyawang ♪
♪ Sedelo wae uwis emoh tenan ♪
♪ Cidro janji ♪
♪ Tegane kowe ngapusi ♪
♪ Nganti sprene suwene aku ngenteni ♪
♪ Nangis batinku ♪
♪ Nggrantes uripku ♪
♪ Teles kebes netes eluh ♪
♪ Cendol dawet! ♪
♪ Cendol cendol! Dawet dawet! Cendol cendol! ♪
♪ Cendol dawet seger piro? ♪
♪ Lima ngatusan, terus gak pake ketan ♪
♪ Ji, ro, lu, pat, limo Enem, pitu, wolu! ♪
♪ Sing tak sayang ilang ♪
♪ Dudu klambi anyar ♪
♪ Sing ning njero lemariku ♪
♪ Nanging bojo anyar ♪
♪ Sing mbok pamerke ning aku ♪
Joget!
Melu nyanyi!
♪ Dudu wangi mawar ♪
♪ Sing tak sawang ning mripatmu ♪
♪ Nanging kowe lali ♪
♪ Nglarani wong kaya aku ♪
♪ Neng opo seneng aku ♪
♪ Yen mung gawe laraku ♪
♪ Pamer bojo anyar ning ngarepku ♪
♪ Neng opo seneng aku ♪
♪ Yen mung gawe laraku ♪
♪ Pamer bojo anyar ning ngarepku ♪
Sing tak sayang ilang!
[Kopet] Mbak Wulan.
Sing tak sayang ilang!
[Jatmiko] Wis, Mbak. Tenangno atimu. Kuwatno atimu.
Mbak!
Loh?
[rame panik]
[Jatmiko] Pet, telponke ambulan!
[Kopet] Weh! Gak ana sinyal, Jat!
Lah, iki mesti crita anyar meneh.
Nek lara ati, ya dijogeti!
MENGENANG DIDI KEMPOT
MENGENANG PAK MAMAT (PETUGAS SET)
["Iki Weke Sopo" saking Didi Kempot]
♪ Wong yen lagi gandrung ♪
♪ Ra perduli mbledose gunung ♪
♪ Wong yen lagi naksir ♪
♪ Ra perduli yen perang nuklir ♪
♪ Wong yen lagi bokek ♪
♪ Direwangi nretek nretek ♪
♪ Jarene wis jodo ♪
♪ Opo opo duweke wong loro ♪
♪ Irung mbangir weke sopo, Mas? ♪
♪ Irung mbangir yo duwekmu ♪
♪ Lambe tipis weke sopo, Mas? ♪
♪ Lambe tipis yo duwekmu ♪
♪ Janggut nyathis weke sopo, Mas? ♪
♪ Janggut nyathis yo duwekmu ♪
♪ Bangkeane weke sopo, Mas ♪
♪ Bangkeane yo duwekmu ♪
♪ Iki piye, Mas? Weke sopo, Mas? ♪
♪ Mestine ono sing nduwe ♪
♪ Iki piye, Mas? Weke sopo, Mas? ♪
♪ Mestine ono sing nduwe ♪
["Iki Weke Sopo" saking Didi Kempot rampung]
["Pamer Bojo" saking Didi Kempot]
♪ Koyo ngene rasane wong nandang kangen ♪
♪ Rino wengi atiku rasane peteng ♪
♪ Tansah kelingan ♪
♪ Kepingin nyawang ♪
♪ Sedelo wae uwis emoh tenan ♪
♪ Cidro janji tegane kowe ngapusi ♪
♪ Nganti sprene suwene aku ngenteni ♪
♪ Nangis batinku nggrantes uripku ♪
♪ Teles kebes netes eluh ning dadaku ♪
♪ Dudu klambi anyar ♪
♪ Sing ning njero lemariku ♪
♪ Nanging bojo anyar ♪
♪ Sing mbok pamerke ning aku ♪
♪ Dudu wangi mawar ♪
♪ Sing tak sawang ning mripatmu ♪
♪ Nanging kowe lali ♪
♪ Nglarani wong kaya aku ♪
Walah. Opo meneh iki?
[gemborane Didi Kempot]
Iki opo meneh?
♪ Neng opo seneng aku ♪
♪ Yen mung gawe laraku ♪
♪ Pamer bojo anyar ning ngarepku ♪
Puas?
Iki critane sapa meneh?
Ambyar!
[bebarengan] Ambyar!
- Ambyar! - [bebarengan] Ambyar!
Ambyar!
[rame riyuh]
[bebarengan] Lord Didi!
DADAH SAYANG SUGENG TINDAK
BAPAK ATI ANCUR KITA
Terjemahan subtitle oleh Kurniawan Wisnu Murti